
      Către,
BIROUL PERMANENT 

AL

CAMEREI DEPUTAŢILOR


Vă înaintăm, alăturat, Raportul comun asupra propunerii legislative de modificare a  Ordonanţei de urgenţă a Guvernului nr. 34/2008 privind organizarea şi funcţionarea Sistemului naţional unic pentru apeluri de urgenţă, transmisă cu adresa P.l.x. 562/2014.

În raport de obiectul şi conţinutul său, propunerea legislativă face parte din categoria legilor ordinare.

În conformitate cu prevederile art. 75, alineatul (1)  din Constituţia României, republicată, şi ale art. 92, alineatul (9), pct. 1 din Regulamentul Camerei Deputaţilor republicat, Camera Decizională pentru această propunere legislativă este Camera Deputaţilor.
PREŞEDINTE,




          PREŞEDINTE,
            IULIAN IANCU




VASILE GHIORGHE GLIGA

R A P O R T   C O M U N
asupra propunerii legislative de modificare a Ordonanţei de urgenţă a Guvernului nr. 34/2008 privind organizarea şi funcţionarea Sistemului naţional unic pentru apeluri de urgenţă
În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii şi Comisia pentru tehnologia informaţiei şi comunicaţiilor au fost sesizate pentru dezbatere, în fond, cu propunerea legislativă de modificare a  Ordonanţei de urgenţă a Guvernului nr. 34/2008 privind organizarea şi funcţionarea Sistemului naţional unic pentru apeluri de urgenţă, trimisă cu adresa nr. P.l.x. 562/2014 și înregistrată cu nr. 4c-3/385/2014 la Comisia pentru industrii și servicii, iar la Comisia pentru tehnologia informației și comunicațiilor cu nr.4c-16/51/2014.
Senatul, în şedinţa din data de 02 decembrie 2014, a respins propunerea legislativă.

Consiliul Legislativ, cu adresa nr. 441/18.04.2014, a avizat favorabil propunerea legislativă, cu observații și propuneri.

Guvernul, prin punctul de  vedere transmis cu adresa nr.1920/DPSG din 2 noiembrie 2014, nu susţine adoptarea acestei iniţiative legislative.

Comisia juridică, de disciplină şi imunităţi, în sedinţa din 27 ianuarie 2015, a avizat favorabil propunerea legislativă.

Propunerea legislativă are ca obiect de reglementare modificarea şi completarea Ordonanţei de urgenţă a Guvernului nr. 34/2008 privind organizarea şi funcţionarea Sistemului naţional unic pentru apeluri de urgenţă, aprobată cu modificări şi completări prin Legea nr. 160/2008, în sensul eficientizării intervenţiilor prin implementarea unor sisteme tehnice de monitorizare şi localizare.
În conformitate cu prevederile art. 61 din Regulamentul Camerei Deputaţilor, republicat, membrii Comisiei pentru tehnologia informaţiei şi comunicaţiilor au dezbătut propunerea legislativă pe parcursul mai multor şedinţe, votul final fiind dat în data de 3 februarie 2015, iar membrii Comisiei pentru industrii şi servicii au examinat propunerea legislativă în şedinţa din data de 04 februarie 2014.

La ședința Comisiei pentru industrii şi servicii au participat în calitate de invitaţi: doamna Alexe Irina, Secretar de Stat în Ministerului Afacerilor Interne şi doamna Ionela-Viorela Dobrică, Subsecretar de Stat în Ministerul pentru Societatea Informaţională.

În urma dezbaterilor, membrii celor două comisii au hotărât, cu unanimitate de voturi a membrilor prezenți, să propună plenului Camerei Deputaţilor, respingerea propunerii legislative din următoarele considerente:
· localizarea apelului se face în funcţie de datele care indică poziţia geografică în care se află echipamentul terminal al unui utilizator de telefonie mobilă sau adresa fizică de instalare a punctului terminal pentru o reţea de telefonie fixă şi nu de modalitatea în care se efectuează apelul respectiv (SMS sau apel video mobil);
· conform art. 3 lit. d) din OUG nr. 34/2008 apelul de urgenţă este definit ca fiind „orice apel către Serviciul de urgenţă 112...” ceea ce reprezintă orice tip de apel către numărul de urgenţă 112 care se poate efectua telefonic în orice modalitate, iar în conformitate cu art. 4 alin. (1) pct. 37 din OUG nr. 111/2011 privind comunicaţiile electronice, cu modificările şi completările ulterioare, apelul este definit ca fiind „conexiunea stabilită prin intermediul unui serviciu de comunicaţii electronice destinat publicului, care permite comunicarea bidirecţională” ceea ce face ca serviciile cu mesaje scrise scurte (SMS) să nu poată fi incluse în cadrul definiţiei apelurilor de urgenţă.

· în ceea ce priveşte modificarea art. 20, alin. (1) din OUG nr. 34/2008 textul propus ar elimina diferenţierea dintre informaţia de localizare primară şi informaţia de localizare a apelantului.


În raport de obiectul şi conţinutul său, propunerea legislativă face parte din categoria legilor ordinare.

În conformitate cu prevederile art. 75, alineatul (1)  din Constituţia României, republicată, şi ale art. 92, alineatul (9), pct. 1 din Regulamentul Camerei Deputaţilor republicat, Camera Decizională pentru acest proiect de lege este Camera Deputaţilor.
PREŞEDINTE,




     PREŞEDINTE,
         IULIAN IANCU



VASILE GHIORGHE GLIGA
 





                    SECRETAR,
         


                                                         SORIN AVRAM IACOBAN

Consilier parlamentar: Donea Cristina




Consilier parlamentar Mihaela Astafei

